**НАРОДНО ЧИТАЛИЩЕ**

**“СЪЕДИНЕНИЕ-1923”**

**ул.”Димитър Благоев” № 46**

**с.Бърдарски геран 3259, общ.Бяла Слатина, обл.Враца**

**тел. 0885/ 55 13 60, e-mail:** [**saedinenie.1923@gmail.com**](mailto:saedinenie.1923@gmail.com)[**www.saedinenie1923.blogspot.com**](http://www.saedinenie1923.blogspot.com)

**Отчет за дейността на Народно читалище „Съединение-1923“ – с. Бърдарски геран за 2021 г.**

**От Ирина Босилкова, Председател на Народно читалище „Съединение-1923“ –**

**с. Бърдарски геран**

**І.Изяви на самодейните колективи:**

.

На 13 февруари 2021г., самодейците при Народно читалище „Съединение-1923“ изпълниха улиците на селото с весела глъч и песни по повод „Фършанги“. Те за пореден път доказаха, че са хората, които съставляват живото огнище на културния живот в селото, не само поддържат огъня, но и умеят да го разпространяват нашир и надлъж, запалвайки сърцата на стотици последователи.

На 28 февруари самодейци и членове на читалището отбелязаха празника „Баба Марта“.

Нашите самодейци Иван Антонов и Мария Бобойчева отново прославиха банатските българи, като донесоха две награди от VI-ти Фолклорен празник "Греяна ракия и зелева чорба от старовремската софра", с участието си в конкурсите „Най-напет юнак в категория- момци и мъже над 14 години и

„Най-лична мома” в категория- моми и невести над 14 години.

Двамата представиха дамска и мъжка банатска носия.

Иван извоюва второ място в неговата категория с награда плакет и грамота а Мария взе приз за автентична носия и бе отличена с медал и грамота.

Празника се организира от НЧ”Никола Й. Вапцаров 1927г.” и Кметство с.Бабово,област Русе с подкрепата на Община Сливо поле.

По повод „Деня на обединена Европа” 5 май, самодейните състави подготвиха кратка програма на площада на селото пред паметника на загиналите летци.

От 2.06.2021г. до 04.06.2021г. Представителния състав „Палкенче“ представи красотата на банатските фолклор и носии на МФФ „Балкански котел“ – гр. Банско.

12.06.2021г. Храмовия празник „Пресвето Сърце Марийно” в с. Гостиля уважиха и банатските българи от с. Бърдарски геран, които представиха и фолклорна програма.

На провелия се от 18.06.2021г. до 20.06.2021г Национален Събор на овцевъдите в България част от членовете на читалището пресъздадоха традиционния бит и култура на банантските българи като част от „Чифликът“.

От началото на месец юли се провеждат активно репетиции с двете възрастови групи на ТС „Палкенче“.

На 28 август СТ „Палкенче“ взе участие в „Балът“ .